CELEX: 32013D0073
Language: hr
Date: 2013-01-31 00:00:00
Title: Provedbena odluka Vijeća 2013/73/ZVSP od 31. siječnja 2013. o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

18/Sv. 014
            
            
               HR
            
            
               Službeni list Europske unije
            
            
               273
            
         32013D0073
   
               L 032/21
            
            
               SLUŽBENI LIST EUROPSKE UNIJE
            
            
               31.01.2013.
            
         
      PROVEDBENA ODLUKA VIJEĆA 2013/73/ZVSP
   od 31. siječnja 2013.
   o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/486/ZVSP od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 5. i članak 6. stavak 1.,
   budući da:
   
               (1)
            
            
               Vijeće je 1. kolovoza 2011. donijelo Odluku 2011/486/ZVSP.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), 19. i 28. prosinca 2012. te 15. siječnja 2013. izmijenio je popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog Odluci 2011/486/ZVSP stoga bi trebalo na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog Odluci 2011/486/ZVSP mijenja se kako je određeno u Prilogu ovoj Odluci.
   Članak 2.
   Ova Odluka stupa na snagu na datum objave u Službenom listu Europske unije.
   
      Sastavljeno u Bruxellesu 31. siječnja 2013.
      
         
            Za Vijeće
         
         
            Predsjednica
         
         C. ASHTON
         
      
   
   
      (1)  SL L 199, 2.8.2011., str. 57.
   PRILOG
   I.   Unos na popisu određenom u Prilogu Odluci 2011/486/ZVSP za donju osobu zamjenjuje se niže navedenim unosom.
   
   A.   Pojedinci povezani s talibanima
   
   
      Badruddin Haqqani (alias Atiqullah).
   
      Adresa: Miram Shah, Pakistan. Datum rođenja: oko 1975-1979. Mjesto rođenja: Miramshah, Sjeverni Waziristan, Pakistan. Ostali podaci: (a) operativni zapovjednik mreže Haqqani i član talibanske šure u Miram Shahu; (b) pomagao je voditi napade na ciljeve u jugoistočnom Afganistanu; (c) sin Jalaluddina Haqqanija, brat Sirajuddina Jallaloudinea Haqqanija i Nasiruddina Haqqanija, nećak Khalila Ahmeda Haqqanija; (d) navodno je poginuo krajem kolovoza 2012. Datum uvrštenja na popis UN-a:11.5.2011.
   
      Dodatni podaci koje Odbor za sankcije navodi u sažetku razloga za uvrštenje na popis:
   
   Badruddin Haqqani operativni je zapovjednik mreže Haqqani, militantne skupine povezane s talibanima koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana. Mreža Haqqani u prvim je redovima pobunjeničkih aktivnosti u Afganistanu i odgovorna je za mnoge važne napade. Vodstvo mreže Haqqani čine trojica najstarijih sinova njezinog osnivača Jalaluddina Haqqanija, koji se sredinom 1990-ih pridružio talibanskom režimu mule Mohammeda Omara. Badruddin je Jalaluddinov sin, a brat je Nasiruddina Haqqanija i Sirajuddina Haqqanija te je uz to nećak Mohammada Ibrahima Omarija i Khalila Ahmeda Haqqanija.
   Badruddin pomaže voditi napade pobunjenika i stranih boraca povezanih s talibanima na ciljeve u jugoistočnom Afganistanu. Badruddin je član talibanske šure Miram Shah koja je nadređena mreži Haqqani.
   Smatra se da je Badruddin jedan od najvažnijih vojnih vođa i planera samoubilačkih napada unutar mreže Haqqani koja zapovijeda oko 1 000 boraca. Mreža Haqqani je nadležna za velik broj napada koji su se dogodili u istočnom Afganistanu i u Kabulu. Smatra se da je Badruddin izravno uključen u napade protiv stranih i afganistanskih snaga, kao i protiv civila; blisko surađuje s drugim terorističkim organizacijama poput Al Qaide i Uzbekistanskog islamskog pokreta (Islamic Movement of Uzbekistan).
   Badruddin je navodno zadužen za otmice koje izvodi mreža Haqqani. Odgovoran je za otmice brojnih Afganistanaca i stranih državljana u pograničnom području između Afganistana i Pakistana.
   II.   Brišu se unosi s popisa određenog u Prilogu Odluci 2011/486/ZVSP za dolje navedene osobe.
   
   A.   Pojedinci povezani s talibanima
   
   
               1.
            
            
               Abdul Razaq Ekhtiyar Mohammad.
            
         
               2.
            
            
               Zabihullah Hamidi (alias Taj Mir).
            
         
               3.
            
            
               Abdul Wahab Abdul Ghafar (alias Abdul Wahab).